Súradnice: 48°50′51″S 22°20′21″V﻿ / ﻿48,8474°S 22,3393°V﻿ / 48.8474; 22.3393

**Hrabinský potok** je potok v Beskydskom predhorí. Má dĺžku 4,6 km a je tokom IX. rádu.

Prameň
------

Pramení v zmiešanom lesnom a poľnohospodárskom extraviláne na západnom úbočí vrchu Hôrka (661 m n. m.), juhozápadne od obce Inovce v okrese Sobrance v Košickom kraji. Preteká územím geomorfologickom podcelku Ublianska pahorkatina.

Opis toku
---------

Od prameňa tečie západným smerom cez lesný aj poľnohospodársky extravilán, v 493 m n. m. podteká cestu z obce Inovce do obce Beňatina, ľavým brehom obmýva úpätie poľa *Minčolík*, ľavým brehom obmýva úpätie lesa aj pasienka *Zaňová*. Stáča sa na severozápad a sever, pravým brehom obmýva úpätie pasienka *Vrch*, pravým brehom obmýva pasienok aj pole *Valentovec*. Pravým brehom obmýva les *Lutovište* a v 334 m n. m. opúšťa územie Inoviec. Pokračuje na územie obce Ruský Hrabovec a zároveň priberá pravostranný bezmenný prítok z lesa *Lutovište*, v 321 m n. m. priberá ľavostranný bezmenný prítok, v 312 m n. m. priberá pravostranný bezmenný prítok zo západného úbočia *Paprtného vrchu* a ľavým brehom obmýva úbočie lesa *Zlomište*. Priberá krátky bezmenný pravostranný prítok a v nadmorskej výške 297 m n. m. ústi do Stežnej v povodí Ublianky ako jej pravostranný prítok. Má iba bezmenné menej dôležité prítoky.

Pôvod názvu
-----------

Názov potoka má pôvod v názve lesa *Hrabiny* rozprestierajúcom sa na území obce Ruský Hrabovec a z väčšej časti na území obce Inovce, úpätím ktorého preteká. Zo slovného základu *hrabina* vo význame *súvislý porast s prevahou hraba obyčajného, latinsky Carpinus betulus* po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Hrabinský potok*. Charakteristický výskyt hraba obyčajného v dotknutom priestore potvrdzuje aj samotný názov obce Ruský Hrabovec, najstarší zachovaný písomný doklad názvu obce je z roku 1567 v podobe *Hraboc*, 1773 *Oros Hrabovecz*, 1808 *Ruský Hrabowec*.. Názov vodného toku bol štandardizovaný v roku 2007. V priestore slovenskej hydronymie vodných tokov hydronymum *Hrabinský potok* nie je jedinečným hydronymom, existujú tri vodné toky rovnakého názvu.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-02-24]. Dostupné online.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-02-24]. Dostupné online.
3. 1 2   *Mapový portál HIKING.SK* [online]. Denník N, [cit. 2023-02-24]. Dostupné online.
4. ↑   *Geografické názvy okresu Michalovce*. 1. vyd. Bratislava : Geodetický a kartografický ústav, 1993. 90 s. ISBN 80-85672-07-3.
5. ↑   *Základná mapa* [online]. Bratislava: Úrad geodézie, kartografie a katastra SR, [cit. 2023-02-24]. Dostupné online.
6. ↑  KROPILÁK, Miroslav. *Vlastivedný slovník obcí na Slovensku*. Bratislava : VEDA, 1977. 517 s.
7. ↑   Bratislava: Úrad geodézie, kartografie a katastra SR, [cit. 2024-01-02]. Dostupné online.

| * z
* d
* u
Vodné toky v povodí Ublianky |
| --- |
| *Ublianka* → *Uh* → *Laborec* → *Latorica* → *Bodrog* → *Tisa* → *Dunaj* |
| 
* Brezovčík
* Brusný potok (prítok Stežnej)
* Brusný potok (prítok Ublianky)
* Hrabinský potok
* Hrabový potok
* Chmeľnica
* Inovský potok
* Kalniansky potok
* Kamenný potok
* Kertinovatec
* Klenovský potok
* Koniarov potok
* Ladomirovský potok
* Luh
* Luhy
* Malý Tapovec
* Markov potok
* Murovaná voda
* Poľana
* Popov potok
* Radovský potok
* Ráztočka
* Ráztočky
* Rovný potok
* Savkov potok
* Stavenec
* Stežná
* Stredná
* Strihovský potok
* Šimunovský potok
* Široký potok
* Tapovec
* Tichý potok
* **Ublianka**
* Voličín
* Volovský potok
* Zásedný potok
* Žľabina

 |